ქორთული სხუნუეფიშ ენციკლოპედიას ხვეიანო რე წჷმორინაფილი ფერუანი დო უჩა-ჩე დინნართა დო ოტექსტე ილუსტრაციეფი, ფერუანი (დინნართა) დო უჩა-ჩე რუკეფი. ტექსტიქ ეინწყუ (შრიფტი სპეციალურიე - „ენციკლოპედიური“, ავტორი ა. დუმბაძე) დო დიბეშტჷ საქორთუოშ სსრ გახსახკომიშ ობეშტური ზიტყვაშ კომბინატის. ტირაჟი 80 ვითოში (სპეციალური ტომიშ - 90 ვითოში).

ახალი ზელანდიაშ მახორობაშ რინაშ ოშქაშე ხანი 2009 წანაშ მუნაჩამეფით 80,36 წანა რე, ქომოლკოჩეფიშ 78,43 ,დო ოსურეფიშ 82,39. ოსურეფი უმოს ხანს ცხოვრენა ვინდარო ქომოლკოჩეფი. ჩვილეფიშ ღურალაშ კოეფიციენტი ირი 1000 ახალდჷნაბადშე 4,92-იე, თენეფშე ქომოლკოჩეფი 5,53, ოსურეფი 4,27.

რზენი — სქირონაშ ჟიდოხი, ნამუშ სიმაღალა ზუღაშ დონეშე 200 მეტრაშ ეშე ვა რე . რზენი უთარაშო მოდჷკაფილი რე, ნამთინეშა — გა-სუკამი. ნამთინე რზენი ზუღაშ დონეშე დაბალას რე (მაგ., კასპიაპიჯიშ რზენი, 0-შე — 28 მ-შახ).

რიკარდო ლატანცი (იტალ.: Riccardo Lattanzi, 1934–1991 წწ.) — იტალიარი კუჩხბურთიშ არბიტრი 1973-1981 წანეფს. 1981 წანაშ 13 მესის ქართიშ დინამოქ ეჭოფუ ევროპაშ თასეფიშ თასი. ფინალი მუგეს იენაშ კარლ ცაისის. ფინალური მატჩიშ არბიტრი რიკარდო ლატანცი რდჷ.

ფრანგული საჰერცოგოეფი, ნევერი დო რეთელი, კარლო III-ქ 1659 წანას კარდინალ ჯულიო მაძარინიშ, საფრანგეთიშ რეგენტის ქიმეჸიდ. 1649 წანაშ 7 ნოემბერს კარლო III-ქ იქორწინჷ ერცჰერცოგ ლეოპოლდ V-აშ ოსურსქუა იზაბელა კლარაშა, ნამუწჷმათ ჸუნდჷ ხვალახე სქუა, მონძე კარლო IV გონძაგა.

VI ოშწანურაშ გეოგრაფიული დჷნარსხუეფშე ოშინალი რე კოზმა ინდიკოპლევსტიშ ჩინებული ხანდა, სოდეთ გოსინთელი რე ევროპაშ, ინდოეთიშ, შრი-ლანკაშ დო ეთიოპიაშ ქიანაშმარჩქინალაშ ოკითხეფი. ათე ნახანდაქ დიდი პოპულარობა მიპალუ.

ჟურნალისტიშ დიპლომიშ ეჭოფუაშ უკული, სოხუმს, ""საბჭოთა აფხაზეთი"" - შ (აფხაზეთის ხმა), რედაქციას ქიდიჭყჷ ხანდა. 30 წანაშ უკული, აფხაზეთის, რუსეთ-საქორთუოშ ლჷმაშ პერიოდის გეგნიჸონეს აფხაზეთიშ ტელე-რადიო კომპანიაშ ქორთული პროგრამეფიშ რედაქტორო.

ტალამპაია (ესპ. Talampaya) – ერუანული პარკი არგენტინას, იდვალუაფუ ლა-რიოხაშ პროვინციაშ ბჟადალ დო ცენტრალურ ნორთის. 1997 წანას ქიმიღჷ ერუანული პარკიშ სტატუსი. პარკიშ ფართობი რე 2.150 კმ ², სიმაღალა - 1500 მეტრა ზუღაშ დონეშე.

1930 წანას მიოგორეს პლუტონს — მენცარობაშო ჩინებულ მაართა ტრანსნეპტუნურ ობიექტის, მეგორაფაშ მომენტშე 2006 წანაშახ იკოროცხუდჷ ბჟაშ სისტემაშ მაჩხორა პლანეტათ.

1918 წანაშე ოხორანდჷ ქართის, მუშენდჷ რკინაშარაშ გიორენჯის, გაზეთეფიშ რედაქციეფს. გურაფლენდჷ შალვა ნუცუბიძეშ ქართიშ უნივერსიტეტიწკჷმა ჸდორსხუაფილ კურსეფს, ნამუსჷთ ჩინებულენდეს „ნუცუბიძეშ კურსეფიშ“ ჯოხოთ. თე ოგურაფუ ქიმინჯალენდჷ რსული გიმნაზიაშ ნებეფით დო ტერენტიქ თექ გათუ გურაფა 1920 წანას. ქართის რინაშ ბორჯიშე იჭყანს ლიტერატურულ ხანდას (1917-1918). გრანელიშ ლერსეფი გიშმეგორუ ჯაბით დო მისტიციზმით (ტერენტიშ კათელეფი: „სამგლოვიარო ხაზები“, 1921; „სულიდან საფლავები“, 1922; „Memento mori“, 1924; „ტერენტი გრანელი“, 1926). ტერენტიშ ლერსეფს ბრელ ხანს ვარზენდეს თოჸუჯის. 1926 წანას ტერენტიქ გეგშაშქჷ ეკონია წინგი; 1926 წანაშე ნამთინ გაზეთი ვაუბეშტუნდჷ წინგეფს, პროლეტარულ პარტიეფი დო ჭარუობაშ მაკონტროლებერი სისტემაქ ქიდიჭყჷ ტერენტიშ თხოზინი. 80-იან წანეფშე ტერენტიშ, ათე გიშნაგორა პოეტიშ აკოქიმინჯალას ძივთიქ ქიგიადჷ. გჷშაშქუმალირქ იჸუ ლერსეფიშ კათელქ.

3. ""მწარე ჸოროფა"" - არსულენდ ჩხოროწყუშ რაიონიშ ოფ. ხაბუმეშ ბუნა თადა გოგუაშ ხემანჯღვერუათ (ნოტირებულიე 1940 - ამ წანეფს გრ. კოკოლაძეშე ) ხს. 159.